प्रधानमंत्री कार्यालय (पीएमओ) के एक बयान के अनुसार 750 बिस्तर वाले इस अस्पताल पर करीब 1350 करोड़ रुपये का खर्च आएगा. यहां स्वास्थ्य सेवा के अलावा नर्सिंग, स्नातक और स्नातकोत्तर स्तर पर मेडिकल शिक्षा भी मुहैया होगी. पीएम मोदी ऊना में भारतीय सूचना प्रौद्योगिकी संस्थान (आईआईआईटी) के लिए भी आधारशिला रखेंगे. वह कांगड़ा के कंद्रोरी में सेल की एक इस्पात प्रसंस्करण इकाई का उद्घाटन भी करेंगे.